open-index/open-wikipedia-markdown huggingface dataset:
Prior (merkevare)

**Prior** er et varemerke som benyttes i markedsføring av egg og kalkun- og kyllingkjøtt, såkalt hvitt kjøtt. Prior ble introdusert som varemerke på det norske markedet i 1977 av Norske Eggcentraler gjennom en helsides annonse i Aftenposten. Prior erstattet det tidligere varemerket *Sol-egg*.

Varemerkeier er samvirkeselskapet Nortura BA. Datterselskapet Prior Norge BA har ansvar for produktutvikling, markedsføring og salg av produkter under varemerket Prior.

## Referanser
Jomala

**Jomala** er en kommune i landskapet Åland i Finland. Jomala ligger på Fasta Åland og grenser i vest til Hammarland kommune, i nord til Finström kommune, i øst til Lemland kommune og Sund kommune, og i sør til Mariehamn. Kommunen er enspråklig svensk. Jomala hadde .

Ålands eneste flyplass ligger i Jomala.

## Befolkningsutviklingen

## Referanser


## Eksterne lenker
* 
* ''Uppslagsverket Finland'', Jomala
Sanger fra rom 22

***Sanger fra rom 22*** er en norsk ungdomsbok fra 2002 skrevet av Stein Erik Lunde. Den handler om en skoledag, men den handler også om hvordan det er å vokse opp: om foreldre, kjærester, karakterpress, fotball, om å føle seg utenfor og om å være med.

## Handling
Boken følger en vanlig norsk ungdomsskoleklasse gjennom en skoledag. Ulike elever har ulike problemer og drømmer; for eksempel eleven med ikke-norsk bakgrunn, eleven med skilte foreldre, eleven som aldri sier noe, eleven med spesielle behov og elevene som blir kjærester akkurat denne dagen.

## Priser og nominasjoner
*Sanger fra rom 22* ble nominert til Brageprisen for 2022.

## Referanser
Fylkesvei 7804

**Fylkesvei 7804** går mellom Årbostad og Sørvik i Ibestad kommune. Veien er 29,4&nbsp;km lang. Den følger Andørjas vestside mellom Sørvik og Engenes, deretter langs nordsiden av øya til Årbostad.

Frem til 2019 hadde veien betegnelsen fylkesvei 132 (Troms).

## Kommuner og knutepunkter

*Endepunkt Årbostad
* Sildvika
* Klåpheia
*Veiens høyeste punkt ved Klåpskolten (187 moh.)

*Åndervåg

*Laupstad
*Å

## Referanser


## Eksterne lenker
* Vegvesenets vegkart 
*
* Hurtigbåter - Troms fylkestrafikk
Klippan kommune

**Klippan kommune** er en kommune i Skåne län i landskapet Skåne i Sverige. Kommunens administrasjonssenter ligger i Klippan.

## Tettsteder
Klippan kommune har fem tettsteder. I tabellen oppgis antall innbyggere per 31. desember 2010.

## Referanser


## Eksterne lenker
*
Wozzeck

**Wozzeck** er en tysk opera av den østerrikske komponisten Alban Berg. Den ble skrevet mellom 1914 og 1922 og uroppført i 1925. Den er basert på skuespillet *[[Woyzeck]]* av Georg Büchner, som Berg overvar uroppførelsen av i 1914 og ble inspirert til å skrive en opera av. Siden har operaen etablert seg som en av de operaer som jevnlig oppføres. Den består av tre akter med fem scener i hver akt. Han skrev selv librettoen til operaen.

Operaen handler om en liten families sørgelige endelikt (faren - en antihelt i stykket - slår på grunn av skjebnens ugunst moren ihjel og drukner seg selv, hvorved deres felles sønn blir alene tilbake).

Hovedpersonen som både opera og det litterære forbilde bygger på, er en historisk skikkelse. J.&nbsp;C.&nbsp;Woyzeck talte blant de første gjerningsmenn som myndighetene undersøkte om var tilregnelig. Undersøkelsesresultatet fra Johann Christian August Clarus sa han var tilregnelig, virkelighetens Woyzeck ble dømt til døden den 27. august 1824 og henrettet i Leipzig. Det formodes at han led av depresjon, schizofreni, forfølgelsesvanvidd og depersonalisasjon.

## Eksterne lenker
* Sammendrag i opera-guide.de
* Artikkel med bilder, uten reklame
Svalbard satellittstasjon

**Svalbard satellittstasjon** (SvalSat) er en satellittstasjon 459 moh. på Platåberget (over Hotellneset og Bjørndalen), om lag 5 km vest for Longyearbyen på Svalbard. SvalSat er en stasjon i firmaet Kongsberg Satellite Services (KSAT). Satellittstasjonen henter ned data fra og laster opp innstruksjoner til satellitter i polare baner. Satellittstasjonen, som er den nordligste i verden, åpnet i 1997 og har i dag (jan. 2020) ca. 40 ansatte. Hovedkontoret til KSAT ligger i Tromsø og har tilsammen over 200 ansatte.

Satellittstasjonen består av i underkant av 150 antenner (april 2023). I starten ble det bygd 6 antenner, hvor Kongsberg Satellite Services og Den europeiske organisasjonen for meteorologisatellitter (EUMETSAT) fra starten eide to hver og NASA og den sivile amerikanske værvarslingstjenesten National Oceanic and Atmospheric Administration eide en hver. Antall antenner har økt meget sterkt de senere årene, og i 2012 satte KSAT i gang en utvidelse av stasjonbygget. Med utvidelsen har antallet satellitter det leses ned data fra økt fra 14 i 2008 til mer enn 130 i 2020. Svalbard og Tromsø tar det data fra tilsammen  passeringer i måneden. I 2021 installerte KSAT de to store  ka-band  antennene på Svalbard og Punta Arenas, antennen på Svalbard er 11 meter i diameter. Satelittstasjonen ble da verdens største bakkestasjon. Per 2023 er Svalbard satellittstasjon en del av USAs romfartsorganisasjon NASAs kommunikasjonsnettverk Near Space Network.

I tillegg har Telenor bygd en telekommunikasjonsantenne. Dataene sendes via Telenors anlegg på Skjeringa i Longyearbyen, med sjøkabel (fiber) via Harstad til Sør-Norge og, blant annet, USA.

Svalbard satellittstasjon og TrollSat ved forskningsstasjonen Troll i Antarktis er de eneste satellittstasjonen i verden som kan ha kontakt med de polare satellittene på hver eneste runde de tar (14 av 14 runder i døgnet).
Sammen med et tilsvarende anlegg i Tromsø – KSAT ved Prestvannet – er Svalsat og Tromsø de to eneste sivile anleggene i Norge av denne typen.

## Referanser


## Eksterne lenker
*
Tommy Dreamer

**Thomas Laughlin** (født 14. februar 1971 i Yonkers i New York), kjent under sitt artistnavn **Tommy Dreamer**, er en amerikansk wrestler som ble medlem av ECW i 1993. Han ble der helt til ECW gikk konkurs i 2002. Etter dette har han vært under kontrakt med WWE.

I 2010 signerte han kontrakt med Total Nonstop Action – TNA.

## Referanser


## Eksterne lenker
* 
*
Trendelenburgs stilling

**Trendelenburgs stilling** er en kroppsstilling der kroppen ligger flat på ryggen (ryggleie) med føttene høyere enn hode med 15 til 30 grader, i motsetning til **omvendt Trendelenburgs stilling**, hvor kroppen er ligger i den motsatte retning. Dette er en standardposisjon som brukes i abdomen- og gynekologisk kirurgi. Det gir bedre tilgang til organer rundt bekkenet fordi gravitasjon trekker tarmen ned fra bekkenet. Den ble oppkalt etter den tyske kirurgen Friedrich Trendelenburg. Stillingen anbefales ikke for behandling av hypovolemi.

## Referanser
Galenisk farmasi

**Galenisk farmasi** er læren om hvordan en skal fremstille de forskjellige  bruksferdige  legemiddelformene.

Galenisk farmasi omfatter studier omkring produksjon av legemidler fra virkestoff og hjelpestoff fram til ønsket legemiddelform. Herunder inngår undersøkelser om hvordan et preparat skal være sammensatt for å gi ønsket virkning og best mulig holdbarhet.

## Galen
Navnet Galenisk farmasi stammer fra Claudius Galenos som  var en gresk lege og filosof, og levde fra år 129 til 199.
Han har gitt navn til betegnelsen galeniske preparater som tidligere ble benyttet som betegnelse på alle sammensatte legemidler.
Galen brukte legmiddel som inneholdt flere virkestoff. I boken *Pharmakreutikòn* beskriver han hvordan disse legemidlene skal fremstilles.

## Emnet Galenisk farmasi
Emnet omfatter kunnskaper om hvordan legemiddler skal settes sammen for at det aktive virkestoffet skal bli tatt opp og transporteres til det stedet i kroppen der det skal virke. Om hvordan legemidler blir fremstilt og hvilke hjelpestoffer som må brukes. Emnet omfatter også kunnskaper om hvordan en er sikker på et legemiddels kvalitet og at det inneholder riktig mengde av virkestoffet.
Inkludert er  administrasjonsveier, fysisk-kjemiske aspekter, stabilitet, holdbarhet, produksjonmetoder, kvalitetssikring, kvalitetskontroll og biofarmasøytiske karakteristika.

En del av emnet er en introduksjon til farmakopéer, Den Europeiske Farmakopè (Ph. Eur.)  og andre.

## Fremstilling av legemiddel
Galenisk farmasi er også kunnskapen om hvordan en fremstiller der forskjellige legemiddelformene og hvordan en tester dem for å se at de inneholder riktig mengde virkestoff og at de oppløses på riktig måte i kroppen. Viktig er og hvordan valg av legemiddelform har innflytelse på det terapeutiske resultatet.

## Se også
*Farmakokinetikk
*Farmakodynamikk
*Legemiddelformer
*Farmakologi
*Farmakognosi

## Litteratur

* 
* 
* 
* 
* 
* 
* 

## Eksterne lenker
* UiO Forskning i Galenisk farmasi
* Forskning.no
Tyne Daly

**Ellen Tyne Daly** (født 1946) er en amerikansk skuespiller kjent fra tv-serier som *[[Cagney & Lacey]]* og *[[Judging Amy]]*. 

Hun har medvirket i over 100 film- og tv-produksjoner i løpet av karrieren og har også betydelig bidrag på scene.

Daly tv-debuterte i en gjesterolle i sykehusserien *[[General Hospital]]* (1968). Hun har siden hatt gjesteopptredener i tv-serier som blant annet *[[The Virginian (TV-serie)|The Virginian]], [[Advokat Judd tar saken]],* *[[Ironside]], , [[The Mod Squad]], [[The Streets of San Francisco]]*, *[[The Rookies]]*, *[[Medical Center]]*, *[[Quincy, M.E.|Quincy]],* ''Magnum'', ''Wings'', *[[Columbo]],* *[[Grey's Anatomy]]* og *[[Madam Secretary (TV-serie)|Madam Secretary]]*. I 1980-årene spilte hun rollen som politikvinnen Lacey i politiserien *[[Cagney & Lacey]]* og fra 1999 til 2005 hadde hun rollen som Amys mor i *[[Judging Amy]]*. Hun hadde også en fast rolle i serien *Christy* (1994–1995) og *[[Murphy Brown]]* (2018) som gjenoppstod i 2018. Hun har også spilt i flere tv-filmer, deriblant *Larry* (1974), *Intimate Strangers* (1977) (Emmy-nominert), *Better Late Than Never* (1979), *Scattered Dreams* (1993), *Bye Bye Birdie* (1995), *The Perfect Mother* (1997), *Absence of the Good* (1999) og fire tv-filmer om ''Cagney & Lacey'' (1994–1996).

Daly filmdebuterte i den romantiske *[[John and Mary]]* (1969), hvor hun hadde en mindre birolle. Hun har siden hatt større roller i filmer som blant annet *[[Angel Unchained]]* (1970), *[[Dirty Harry tar hevn]]* (1976), ''Speedtrap - svidd gummi og fri eksos'' (1977), ''Telefon'' (1977), *[[Movers & Shakers]]* (1985), *[[Hello, My Name Is Doris]]* (2015) og *[[Spider-Man: Homecoming]]* (2017).

Hun har også medvirket i flere sceneoppsetninger både på og off Broadway. Hun har gjort seg særlig bemerket i forestillinger som *[[Gypsy]]* (1989–1990), ''Måken'' (1992), *[[Rabbit Hole]]* (2006), *[[Master Class]]* (2011) og *[[Mothers and Sons]]* (2014).

Daly har vunnet seks Emmy-priser; Fire ganger for *Cagney & Lacey* (1983, 1984, 1985 og 1988), en for *Christy* (1996) og en for *Judging Amy* (2003). I 1990 fikk hun en Tony Award for sin rolle i sceneforestillingen *[[Gypsy]]* som gikk på Broadway i 1989–1990. I 1995 fikk hun en stjerne på Hollywood Walk of Fame.

## Referanser


## Eksterne lenker
* 
*
Östermalms Saluhall

**Östermalms Saluhall**, også kalt *Östermalmshallen*, ligger på Nybrogatan 29–33 i Stockholm og ble oppført i 1888 av Östermalms Saluhallar AB.
 
Östermalms Saluhall er en markedsplass hvor en kan kjøpe mat og delikatesser. Den om lag 3&nbsp;000&nbsp;kvm store hallen ble innviet den 30. november 1888, i Kong Oscar IIs nærvær, kun  6 måneder etter byggestart. Mellom 300 til 500 mann arbeidet med å bygge hallen. Den 1. desember åpnet Östermalms Saluhall sine porter for publikum og Stockholm hadde fått sitt eget tempel for den gode matens kultur. Hit kom snart alle som satte pris på god mat og fine råvarer. Kjøkkensjefer, hovmestere og vanlige mennesker stilte seg i kø hos sine favoritter blant de mange dyktige torgselgerne og slik er det fremdeles i dag.

Arkitektene bak Östermalms Saluhall var Isak Gustaf Clason (1856–1930) og  Kasper Salin (1856–1919), som også stod bak den kompliserte innre støpejernskonstruksjonen. Før arbeidet med Östermalms Saluhall hadde Clason og Salin fått inspirasjon under en stipendiereise 1883–86, da de studerte mange nye eksempler på teglstensarkitektur i Nordtyskland, Italia og Frankrike. Spesielt i Frankrike var det flere monumentale støpejernskonstruksjoner av denne avanserte typen som skulle bli stammen i Östermalmshallens teglkatedral, en konstruksjon som var ny i Sverige.

Östermalms Saluhall er ikke K-merket, men har i praksis samme beskyttelse som et beskyttet bygg. Den er en av Stockholms fineste bygg fra sent 1800-tall.

Östermalms Saluhall eies og forvaltes av Saluhallsförvaltningen, Stockholm by.

## Bilder

## Litteratur
* *Östermalmshallen, mattempel under ett sekel*, Consilium Förlag 1988

## Eksterne lenker
* Östermalmshallen (svensk)
Atuagagdliutit/Grønlandsposten

***Atuagagdliutit/Grønlandsposten***, vanligvis referert til som bare ***AG***, er en av to riksaviser på Grønland. Avisen utgis to ganger i uka, på tirsdager og torsdager.

Avisa er slått sammen av den grønlandske avisa (*Atuagagdliutit*) og den  danskspråklige avisen (*Grønlandsposten*), og alle artiklene blir skrevet på begge språk.

*AG* meldte 13. november 2009 at AG og konkurrenten *[[Sermitsiaq_(avis)|Sermitsiaq]]* skal slås sammen fra 1. januar 2010 på grunn av sviktende økonomi i begge avisene. Både *AG* og *Sermitsiaq skal* fortsette å komme ut, men *AG* skal etter fusjonen bare komme ut én gang i uka.

## Atuagagdliutit
*Atuagagdliutit* ble grunnlagt i 1861 av den danske geologen Hinrich Rink, som mente at grønlendingene holdt på å miste den kulturelle identiteten sin, og mente at en avis ville hjelpe den muntlige tradisjonen på Grønland, ved å gi muligheten til å publisere den i hele Grønland. Avisa ble kun utgitt på grønlandsk, og skrev først og fremst om nasjonale tema, som grønlandsk identitet. Første utgave ble utgitt 1. januar 1861. I mange år var avisa også den eneste kilden grønlendingene hadde til informasjon om den øvrige verden. Avisen var den arktiske verdens første avis, og den første redaktøren var Rasmus Berthelsen.  

I løpet av 1930-tallet skiftet avisa gradvis over fra et fokus på tradisjonelle fortellinger til å skrive om sosiale problemer og andre vanlige nyheter.

### Grønlandsposten
I løpet av 2. verdenskrig ble Grønland mer eller mindre isolert fra omverden, og en danskspråklig avis, *Grønlandsposten*, ble sirkulert i hovedstaden Godthåb (Nuuk). Avisen ble populær nok til å fortsatt bli utgitt etter krigen, og den ble utgitt helt til de to avisene ble slått sammen i 1952.

## Distribusjon
Det gamle *Atuagagdliutit* kom ut en gang i måneden, fram til sammenslåingen med Grønlandsposten. I starten ble avisen distribuert fra hånd til hånd, og i noen grad slått opp på vegger, ikke ulikt en budstikke. 

Fra og med 1960-tallet økte frekvensen, først til annenhver uke, så hver uke, senere to og etter hvert tre ganger i uka. I 1993 ble avisen nok en gang publisert to ganger i uka, først og fremst som et resultat av distribusjonsproblemer.

## Referanser


## Eksterne lenker
* Atuagagdliutit/Grønlandsposten hjemmeside (på grønlandsk og dansk)
Kokse

En **kokse** (ndm. «ko´ks») eller en **prame** (ndm. «pra´m», *[[femininum|f.]]*) er en liten, flatbunnet robåt hovedsakelig brukt til småærend og lett transport. 

Typiske særtrekk inkluderer rett framstavn, akterspeil, flat bunn med tverrbord og langsgående bunnbord (kjøl), og et par tollepinner. Den har spring opp mot forstavnen i baugen og hekken med akterspeilet. Lengden på den vanlige koksen er gjerne omkring 10-13 fot, men en noe større og mer grovbygd utgave for krøttertransport som ble kalt «*okspram*» finnes òg. 

Geografisk sett er den midtnorske koksen vanlig på Nordmøre og i Fosen (kysten av Trøndelag). 

En litt annerledes lokalbåt på Kristiansundsområdet med en likende båtform kalles også *kokse*, men er en robåt med et mindre speil på baugen og med liten spring i formen opp mot baugen og hekken med flat bunn samt to parallelle «slitekjøler».

## Se også
* pram

## Kilder
* «Kokse» på Alnakka.net
* Norsk Skipsfarts Forum
Engelienga

**Engelienga** er et mindre byggefelt og et offisielt vegnavn i Nordlia i Østre Toten. Feltet består av 8 hus, som ble bygd mellom 1970 og 1981. Vegnavnet ble vedtatt i 2000. Som navnet antyder, er tomtene solgt fra bruket Engelia. Engelienga grenser til det større byggefeltet Kallrustadskauen og det mindre Engelund/Bekkelundsjordet. Disse tre felta framstår som ett sammenhengende boligområde og er en del av tettstedet Nordlia.
Kävlinge kommune

**Kävlinge kommune** er en kommune i Skåne län i landskapet Skåne i Sverige. Kommunens administrasjonssenter ligger i Kävlinge. I denne kommunen ligger Barsebäck kjernekraftverk. Næringsgrunnlaget i kommunen er nesten utelukkende landbruk.

## Tettsteder

Kävlinge kommune har elleve tettsteder. I tabellen oppgis antall innbyggere per 31. desember 2010.

**Noter:**
*  - Den delen  av Saxtorpsskogen som ligger i Kävlinge kommune. Hoveddelen av tettstedet ligger i Landskrona kommune.

## Demografi

## Vennskapskommuner
Vennskapskommunene til Kävlinge omfatter bl.a:
*  Alatskivi, Estland

## Referanser


## Eksterne lenker
*
Landskrona kommune

**Landskrona kommune** er en kommune i Skåne län i landskapet Skåne i Sverige. Kommunen har grenser til nabokommunene Helsingborg, Svalöv og Kävlinge. Kommunens administrasjonssenter ligger i Landskrona. Øya Ven i Øresund ligger også under Landskrona kommune.

## Tettsteder
Landskrona kommune har ni tettsteder. I tabellen oppgis antall innbyggere per 31. desember 2010.

**Noter:**
*  - Den delen  av Saxtorpsskogen som ligger i Landskrona kommune. En mindre del ligger i Kävlinge kommune.
*  - Den delen  av Rydebäck som ligger i Landskrona kommune. Hoveddelen av tettstedet ligger i Helsingborg kommune.

## Referanser


## Eksterne lenker
*
Georg Andersen

**Georg Arnfinn Andersen** (født 1963) er en norsk konsulent og tidligere politioverbetjent og kulestøter. Som kulestøter representerte han Idrettsklubben Grane, Idrettsklubben Tjalve og Urædd.

Andersen deltok i flere mesterskap, og har en personlig rekord på 20,86 meter utendørs og 20,98 meter innendørs. Under VM i friidrett 1991 i Tokyo ble han først tildelt sølvmedaljen, men mistet den fordi han testet positivt for doping. Den positive testen kom etter en omdiskutert prøve han avga over en måned før VM i Tokyo. Han gjorde comeback etter at utestengelsen var over, kvalifiserte seg til VM i Göteborg i 1995, men oppnådde ikke tidligere resultater. Han la opp etter sesongen 1996 på grunn av hofteskaden. Han er norgesmester fra 1987, 1988, 1990 og 1995. Andersens personlige rekord i diskoskast er på 62,10 meter.

Andersens sønn, Stian Andersen (f. 1988), deltok i 2005 i juniorverdensmesterskapet i mangekamp, men spesialiserte seg senere på kulestøt. Han er også norgesmester fire ganger på rad fra 2011 til 2014.

## Medaljer i norske mesterskap

## Referanser




## Eksterne lenker
*
Lars Reynert Olsen

**Lars Reynert Olsen** (født 1969) er en norsk skuespiller, produsent, regissør og dramapedagog. Han debuterte på Oslo Nye Teater i 1989 og har som skuespiller siden medvirket i ulike scene-, TV- og filmproduksjoner, samt turnert med Den kulturelle skolesekken (DKS).

Olsen ble Nominert til «Best Supporting Actor in a Foreign Language Film» ved Madrid IFF i 2020. I 1999 mottok Reynert Aftenpostens revypris for årets beste skolerevy med *Kommunika... hva for noe?* for Ullern Videregående Skole som regissør og tekstforfatter. Han har også mottatt stipend fra Kulturrådet. 

Til daglig er Olsen kunstnerisk ansvarlig i Radix Teater- og Kulturformidling.

## Roller i utvalg

## Referanser


## Eksterne lenker
* 
*  Lars Reynert Olsen i Skuespillerkatalogen
Anne Markestad

**Anne Markestad** (født 27. desember 1955) var leder av  Norges Farmaceutiske Forening fra 2005 til 2009.. Hun er utdannet farmasøyt og er nå rådgiver for forsyningssikkerhet ved Sykehusapotekene HF..

Hun ble utnevnt til "Årets farmasøyt 2018" av Farmasøytisk forening 25.09.2018.

## Referanser
Lomma (Sverige)

**Lomma** er et tettsted i Skåne län i landskapet Skåne i Sverige. Det er Lomma kommunes administrasjonssenter. I 2010 hadde tettstedet  innbyggere.

## Referanser
Lund kommune (Sverige)

:
**Lund kommune** er en kommune i Skåne län i landskapet Skåne i Sverige. Kommunens administrasjonssenter ligger i Lund.

## Tettsteder

Lund kommune har ni tettsteder. I tabellen oppgis antall innbyggere per 31. desember 2010.

## Befolkningsutvikling

## Vennskapsbyer
*  Greifswald, Tyskland
*  Hamar, Norge
*  León, Nicaragua
*  Borgå, Finland
*  Viborg, Danmark
*  Nevers, Frankrike
*  Dalvík, Island
*  Zabrze, Polen

## Kirker
Noen av Lunds mange kirker:


image:Lunds Allhelgonakyrka från söder.jpg|Lunds Allhelgonakyrka
image:Dalby heligkorskyrka på avstånd 1, beskuren.jpg|Dalby heligkorskyrka
image:Lunds domkyrka, 2004g.jpg|Lunds domkyrka
image:Genarps kyrka från sidan.jpg|Genarps kyrka
image:Igelösa kyrka, exteriör 2.jpg|Igelösa kyrka
image:Odarslövs kyrka, exteriör.jpg|Odarslövs kyrka
image:Stora Råby kyrka, exteriör 4.jpg|Stora Råby kyrka


## Referanser


## Eksterne lenker
*
Malmö kommune

**Malmö kommune** er en kommune i Skåne län i landskapet Skåne i Sverige. Kommunens administrasjonssenter ligger i Malmö.

Malmö kommune er en tettbefolket kommune og det meste av arealet dekkes av Malmö by. Den ligger sørvest i Sverige og grenser i nord til Burlöv kommune og Staffanstorp kommune, i øst til Svedala kommune og i sør til Vellinge kommune. I kommunens sørlige og østlige deler ligger de øvrige tettstedene.

## Tettsteder
Malmö kommune har ni tettsteder. I tabellen oppgis antall innbyggere per 31. desember 2010.

**Noter:**
*  - Den delen  av Malmö som ligger i Malmö kommune. En mindre del ligger i Burlöv kommune.

### Bydeler
Kommunen har siden 1. januar 1996 vært inndelt i 10 bydeler, som i sin tur er inndelt i såkalte delområder, totalt 134. De ti bydelene styres av hver sin politiske nemnd, bydelsrådet. Den politiske sammensetningen av nemndene bygger på sammensetningen i kommunestyret. Hvert bydelsråd har elleve ordinære ledermøter. I hver bydel finnes et medborgerkontor.

## Demografi
Pr 1. januar 2009 var 83 209 innbyggere født i utlandet. 171 nasjonaliteter er representert i Malmö kommune. De største innvandrergruppene kommer fra følgende fødselsland:
 

## Referanser


## Eksterne lenker
*
Anderz Eide

**Anderz Eide** (født **Anders Eide** 16. juni 1975 i Hålandsdal i Hordaland) er en norsk skuespiller.

Eide er utdannet ved Bergen Teaterskole og Romerike Folkehøgskole (1994-1995).
Han har arbeidet ved blant annet Det Norske Teatret, Riksteatret, Trøndelag Teater, Den Nationale Scene og Oslo Nye Teater.

Han har medvirket i en mengde TV-produksjoner i Norge og Sverige. I 2013 spilte han kunstmaleren Lars Hertervig i filmen *[[Lysets vanvidd (film)|Lysets vanvidd]]*. I 2002 spilte han sammen med Jon Eikemo i den prisbelønnede kortfilmen *Forfall*, som ble regissert og skrevet av Geir Henning Hopland. Han spilte hovedrollen i den norske gangsterfilmen *[[Høvdinger]]* fra 2015, en rolle han ble nominert til Kanonprisen 2015 i klassen beste mannlige hovedrolle for.

Han er en av landets mest brukte lydbokinnlesere, og har lest inn bøker av blant andre Frode Grytten, Ragnar Hovland, Kjartan Fløgstad og Jon Fosse. Han har også lest inn mange klassikere av Dostojevskij, Hemingway, Orwell, Turgenjev, Boccaccio, Dante, Goethe, Joseph Conrad og F. Scott Fitzgerald.

Han har også gitt norsk stemme til en mengde animasjonsfilmer og serier. Han er også flittig brukt som stemme på dokumentarfilmer og reklamefilmer.

## Filmografi
* 2005 – *[[Høvdinger]]*
* 2006 – *Noen ganger gjør det vondt* (kortfilm), rolle: Christer
* 2005 – *The Chamber* (kortfilm)
* 2003 – *En engel* (kortfilm), rolle: scenearbeider
* 2002 – *[[Tyven, tyven (norsk film)|Tyven, tyven]]* (spillefilm), rolle: politimann
* 2002 – *Forfall* (kortfilm)

### TV
* 2020 – *[[Maskineriet]]*
* 2020 – *[[Åre akutten]]*
* 2016 – *[[Svartsjøen]]*
* 2015-2016 – *[[Frikjent]]*
* 2014-2015 – ''Kampen for tilværelsen''
* 2014 – *[[Det tredje øyet]]*
* 2014 – *[[Øyevitne]]*
* 2011 – *[[Taxi (2011)|Taxi]]*
* 2011 – *[[Schmokk]]*
* 2009 – ''God natt elskede''
* 2007 – *[[Kodenavn Hunter]]*
* 2005 – *[[Drømmefangeren]]*
* 2002-2003 – ''Brigaden''

### Stemmeskuespiller

* *Andy’ Ville eventyr*
* *Andys Dinoeventyr*
* *Galakseparken*
* *Ghost Rockers*
* *Ville Vilde*
* *Dragetreneren 2*
* *Ein uventa venn*
* *Plass bak på kosten*
* *Blinky Bill*
* *Antboy*
* *Byggmester Bob*
* *Fader Frost*
* *Pjusken*
* *Ernest & Celestine*
* *Elias og Storegaps hemmelighet* (spillefilm), rolle: Storeblink

## På scenen
* *[[Kaptein Sabeltann og grusomme Gabriels skatt]]* (2005–2006)

## Referanser


## Eksterne lenker
*
Øygardenbåten

**Øygardenbåten** er en båt som ble funnet på bunnen av et vann ved gården Øygarden senhøsten 1935. Gården, som ligger avsidesliggende til på Høgjæren i Rogaland, har antakelig ligget øde siden svartedauden på 1300-tallet og båten kan ha vært fra middelalderen.

En nyrydningsmann fant båten da han gikk ut på isen som hadde lagt seg. Den pramlignende båten lå i gjørma på bunnen av vannet. Båten ble tatt opp og sendt til Stavanger Museum der den ble undersøkt, men det har ikke blitt gjort en C-14-datering av den.

Båten er flatbunnet og laget av furu. Den har en lengde på omtrent tre meter og en bredde på omtrent en meter. Øygårdenbåten tilhørte den firkantete flatbotningtypen kjent fra Østfold og Telemark som også ble kalt eike eller pram. Den bestod av seks border, de ytre er hugget i vinkel slik at den ytre kanten med en høyde på 11 centimeter blir side i båten. Den ble holdt sammen av tverrgående labanker, foruten de to endestykkene på innsiden. En labank er også en stokk som støtter sidene på båten. Båten har en meget enkel konstruksjon midtveis til dagens eiken eller flatbunnede pram.

## Litteratur
* Svein Molaug: *Vår Gamle Kystkultur Bind 1* 1985 ISBN 82-09-10214-1
Oysterband

**Oysterband** (opprinnelig **The Oyster Band**) er ei britisk folkrockgruppe. Gruppa har vært aktiv siden 1970-tallet, og er trolig den mest kjente og meritterte i sin sjanger i hjemlandet. Navnet skriver seg fra gruppas tidlige forbindelse med kystbyen Whitestable i Kent, kjent for sine østers.

Gruppa begynte som et uformelt danseband med skiftende sammensetning og stil, danna av studenter ved University of Kent i Canterbury midt på 1970-tallet. De tre sentrale gruppemedlemmene Ian Telfer, Alan Prosser og John Jones ønsket etter hvert å utforske folkelig engelsk dansemusikk, og Oysterband har gjennom en årrekke lyktes i å fylle dansegolv over hele landet. De har skiftevis framført og utgitt tradisjonelt materiale i egne arrangementer og nyskrevne låter, ofte med politiske tekster.

Debutalbumet *Jack's Alive* kom i 1978 under gruppenavnet The Oyster Ceilidh Band. Seinere album er utgitt på gruppas eget plateselskap Pukka Music.

På 1990-tallet lagde Oysterband sanger med mer åpent politisk innhold, f.eks. *[[The Shouting End of Life]]*. I seinere år har gruppa vendt tilbake til en mildere og mer melodisk stil, i album som 
*[[Deep Dark Ocean]]*, *[[Here I Stand]]*, *[[Rise Above]]* og *[[Meet You There]]*.
 
## Medlemmer
*John Jones – torader, vokal 
*Alan Prosser – gitar, bratsj, vokal
*Ian Telfer – fele, konsertina, vokal
*Chopper – bassgitar, cello, vokal
*James O'Grady (sekkepipe, fele, fløyte, vokal) har vært et tilnærma fast medlem av gruppa i seinere år, men er ennå ikke proklamert som offisielt medlem

## Diskografi
### Studioalbum
Som **Fiddler's Dram**
* *[[To See the Play]]* – 1978
* *[[Fiddler's Dram (album)]]* – 1980

Som **Oyster Ceilidh Band**
* *[[Jack's Alive]]* – 1980

Som **Oyster Band**
* *[[English Rock 'n' Roll: The Early Years 1800-1850]]* – 1982
* *[[Lie Back and Think of England]]* – 1983
* *[[20 Golden Tie-Slackeners]]* – 1984
* *[[Liberty Hall (Oysterband)|Liberty Hall]]* – 1985
* *[[Step Outside]]* – 1986
* *[[Wide Blue Yonder]]* – 1987
* *[[Ride (Oysterband)|Ride]]* – 1989
* *[[Freedom and Rain]]* – 1990 (sammen med June Tabor.)

Som **Oysterband**
* *[[Deserters]]* – 1992
* *[[Holy Bandits]]* – 1993
* *[[The Shouting End of Life]]* – 1995
* *[[Deep Dark Ocean]]* – 1997
* *[[Here I Stand]]* – 1999
* *[[Rise Above]]* – 2002
* *[[25 (Oysterband)|25]]* – 2003
* *[[Meet You There]]* – 2007
* *[[The Oxford Girl and Other Stories]]* - 2008
* *[[Ragged Kingdom]]* - 2011 (sammen med June Tabor.)
* *[[Diamonds on the Water]]* - 2014

## Livealbum
* *[[Little Rock to Leipzig]]* – 1990 (delvis live)
* *Alive and Shouting* – 1996
* *Alive and Acoustic* – 1998
* *25th Anniversary Concert – DVD* – 2004

## Eksterne lenker
* 
* 
*  Big Session Festival
Kjølhalingspram

b
**Kjølhalingspram** var et hjelpsfartøy i seilskutenes tid, til bruk på skipsverft og bradbenker. Den ble brukt i forbindelse med kjølhaling, en metode som ble brukt for å komme til bunnen og den del av skutesida som var under vannlinjen. Metoden gikk ut på å feste taljer i mastene, og dra skuta over på siden slik at kjølen kom over vannet. 
Arbeidet gikk ut på å fjerne begroing og å tette natene med nytt drev. 

På denne måten kom verftsmannskapet til på skrogets underside der de kunne skifte tettemasse og påførte ny bek mellom bordgangene.   En flat pram ble brukt under arbeidet, denne prammen ble kalt *kjølhalingspram*. Det er ikke annet enn en enkel konstruksjon av tykke og tynne planker slått sammen med spanter på innsiden.

## Kjølshalingsprammen i Bjørvika
På Operatomta i Bjørvika i Oslo ble en farkost på 13 meter i lengde og en størrelse på 60 m2 funnet i januar 2004. Deretter ble den tatt opp og undersøkt av marinarkeologene. Det er datert til å være rundt 250 år gammelt.

Man trodde først at det var en føringslekter som fraktet plank fra sagene ved Akerselva ut til seilskutene i Bjørvika, men undersøkelsene vist spor etter fire gangspill og glovarme bøtter med bek. Det er et spesielt funn, ettersom en nærmest intakt *kjølhalingspram* bevart i gode forfatning er enestående i Norge.

Ettersom økonomi, tid og nødvendig teknologien for konservering ikke er tilstede er fartøyet senket på nytt på fem meters dybde i ferskvann i en av de kunstige dammene som er blitt anlagt i forbindelse med sølvgruvene på Kongsberg. Siden den 15. oktober 2004 har den ligget beskyttet under en duk i dammen Elsedam.

## Referanser


## Eksterne lenker
* NRK: Verdt å vite
Töre

**Töre** er et tettsted i Kalix kommune i Norrbottens län i landskapet Norrbotten i Sverige. I 2010 hadde tettstedet  innbyggere.

Töre ligger ved E4 rundt 25 kilometer vest for Kalix. Det er det største tettstedet i kommunen etter Kalix. 

## Referanser
Hornkvabber

* Chirolophinae
* Lumpeninae
* Neozoarcinae
* Opisthocentrinae
* Stichaeinae
* Xiphisterinae

**Hornkvabber** er en gruppe piggfinnede fisker.

De er langstrakte med en lang ryggfinne som består av bare piggstråler. Lengden varierer fra 4,5–70&nbsp;cm. Skjellene er små og cycloide og sitter dypt i huden. Sidelinje mangler ofte og ingen av artene har svømmeblære.

Alle er bunnlevende. Noen arter finnes grunt på hardbunn, mens andre lever dypere på bløt bunn. De fleste artene finnes i Stillehavet.

## Arter i norske farvann
* hornkvabbe (*Chirolophis ascanii*)
* langhalet langebarn (*Lumpenus lampretaeformis*) 
* arktisk langebarn (*Lumpenus fabricii*)
* tverrhalet langebarn (*Leptoclinus maculatus*)
* rundhalet langebarn (*Anisarchus medius*)	

## Litteratur
* 
* 

## Eksterne lenker
* 
* 
* Artsdatabanken – Stichaeidae
Peder Rinde

**Peder Eilertsen Rinde** (født 6. oktober 1844 i Sannidal, død 9. november 1937 i Skåtøy) var en norsk godseier og politiker (V).

Hans far var gårdbruker og skipsreder, og Peder Rinde gikk på fylkeslandbruksskole og på tegneskole i Skien. Han var handelsmann, reder og trelasthandler 1873–1886. Fra 1886 eide han gården Kalstad i Skåtøy. I 1921 flyttet han til Løvdal i samme kommune. 

Rinde satt på Stortinget 1877–1900 (for Bratsberg amt) og 1906–1918 (for Bamble krets i samme amt), i alt 36 ordentlige og to overordentlige storting. Han identifiserte seg sterkt med den jaabækske bondevennbevegelsen og regnes som Jaabæks arvtaker som «sparemann».

Rinde var ordfører i hjemkommunen Sannidal (den gang *Sandøkedal *) 1871–1874 og 1879–1882. Senere var han ordfører i den nyopprettede nabokommunen Skåtøy 1886–1902. Han hadde også tallrike andre verv i kommune og amt. Han var direktør for Norges Hypotekbank 1899–1911.

Han redigerte flere blad som ledd i sin politiske virksomhet, blant annet *[[Nordmanden]]*, utgav brosjyrer og skrev artikler. Han publiserte kommentarutgaver til flere lover. Videre utgav han biografiske tekster om stortingets medlemmer og egne livserindringer.

Rinde eide Austrått fra 1908 til 1912, der ble han kalt en «spekulant». Han bodde aldri på Austrått. 

Som politiker karakteriseres han slik: «I sin politiske kamp var Peder Rinde seig og stri, og motstanderne kunne ofte synes han var småskåren».

## Referanser


## Eksterne lenker
*
Winterfeldtplatz

**Winterfeldtplatz** er en plass nord i bydelen Ortsteil Schöneberg i Berlin. Hver uke er det marked på plassen. Gjennom gaten Maaßenstraße er plassen forbundet med Nollendorfplatz 200 meter lenger nord, samt med u-banelinjene U1, U2, U3 og U4

Plassen ble planlagt i 1862 og anlagt i 1890. Den ble bebygget med bolighus i gründerstil og en katolsk kirke. I 1893 ble den oppkalt etter den prøyssiske generalen Hans Karl von Winterfeldt.

På 1970- og 1980-tallet var det flere husokkupasjoner i nærheten. Tidvis hadde De grønne over 50 prosents velgeroppslutning i området. Etter saneringstiltak på 1980- og 1990-tallet har området blitt et populært boligområde igjen.

Forfatteren og nobelprisvinneren Nelly Sachs ble født i Maaßenstraße 12 i 1891 og dirigenten Wilhelm Furtwängler ble født i Maaßenstraße 1 i 1886.

## Eksterne lenker
* 
* www.winterfeldt-platz.de
* Berlinhistorie (tysk)
* Turistinfo
Armstrong Whitworth Scimitar

**Armstrong Whitworth A.W.35 Scimitar** var et jagerfly utviklet i Storbritannia.

To prototyper ble bygget som en videreutvikling av A.W.16 og fløyet i 1933. I 1935 ble flytypen valgt til det nye jagerflyet for hærens flyvåpen i Norge. A.W.35 Scimitar skulle bygges på lisens ved Kjeller Flyfabrikk, og forberedelser for produksjon ble satt i gang, men lisensproduksjon av Scimitar i Norge ble aldri noe av på grunn av vanskeligheter med samarbeidet med Armstrong Whitworth. I stedet ble fire produksjonseksemplarer bygget i Storbritannia levert i hærens flyvåpen 1936, utstyrt med Panther XIA-motorer med en ytelse på 730 hk.

På grunn av lite tilfredsstillende ytelser og et understell som var for svakt til å kunne brukes med ski, ble Scimitar stort sett brukt til trening den perioden flytypen var operativ i hærens flyvåpen.

Tre av flyene deltok i det første flystevnet på Stavanger lufthavn ved åpningen i mai 1937, noe som endte med en tragedie da ett av flyene gikk rett i bakken under en oppvisning i stupbombing den tredje dagen. Piloten omkom og stevnet ble umiddelbart avlyst.

## Spesifikasjoner

## Litteratur
* Mason, Francis K (1992). *The British Fighter since 1912*. Naval Institute Press. ISBN 1-55750-082-7. 
* Jackson, A.J. (1974). *British Civil Aircraft since 1919 Volume 1*. London: Putnam. ISBN 0-370-10006-9.
 
## Eksterne lenker
* Armstrong Whitworth Scimitar / A.W.16 / A.W.35
Hjördis Petterson

**Hjördis Olga Maria Pettersson** (1908–1988) var en svensk filmskuespiller som medvirka i mer enn 140 filmer. Hun er dermed (sammen med Julia Cæsar) den mest benytta kvinnelige skuespilleren i Sverige. 

Petterson gikk på Dramatens elevskole fra 1927 til 1930. Hun scenedebuterte på Folkteatern i Göteborg i farsen *Gröna Hissen* i 1930. Hun opptrådte også på Göteborgs Stadsteater. Seinere vendte hun tilbake til Dramaten og arbeidde her i flere perioder fram til 1985. Hun hadde større roller blant annet i *[[Gösta Berlings saga]]* i 1936, *[[Tolvskillingsoperaen]]* i 1969 og *[[Spöksonaten]]* i 1973. Hun underviste også ved elevskolen. 

I 1931 spilte hun for første gang revy med Karl Gerhard. I 1943 framstilte hun en av de morderiske gamle damene i *[[Arsenikk og gamle kniplinger]]* på Oscarsteatern. Hjördis Petterson var humoristisk og musikalsk anlagt og passa bra i revysammenheng. I 22 sesonger var hun med i *[[Kar de Mumma]]*-revyene.

Hun filmdebuterte som sigarfrøken i *Kanske en diktare* i 1933. Hun spilte gjerne kraftfulle fruentimmer og ble kjent som hele Sveriges «satkärring» (hespetre). Den rollen Petterson blei mest kjent for, var nok likevel som Selma Olsson i en populær radioserie, *Lilla Fridolf*. Radioserien fortsatte med fire filmer om Fridolf og Selma på slutten av 1950-tallet.

I 1974 deltok hun i en stor Karl Gerhard-kavalkade på Vasan, og i 1975 spilte hun inn en lp-plate med revyviser. Samme året avslørte Petterson for tre millioner seere av tv-programmet *Gäst hos Hagge* at hun i flere år hadde vært alkoholiker, men at hun nå var «helt fri från alkolbegäret». 

Hjördis Petterson var også en framstående tolker av poeten Bo Setterlind. I 1983 gav hun ut sin memoarer *Rosor och ruiner*. Hun er gravlagt på Tofta kyrkegård på Gotland.

## Filmografi (utvalg)

## Referanser


## Eksterne lenker
*
Nav (hjul)

Et **nav** er et hjuls midtblokk som ofte har et hull for hjulakselen. I hjul med eiker er den ene enden av eikene festet i navet.

## Se også
* Navmuttere er noen ganger utformet som en flensmutter, en kronemutter eller en kombinasjon av disse

## Referanser


## Eksterne lenker
*
Eksplosjonen i Halifax

**Eksplosjonen i Halifax** skjedde 6. desember 1917 da byen Halifax i Nova Scotia, Canada ble sterkt skadet av en gigantisk eksplosjon i det franske lasteskipet SS «Mont-Blanc». Det franske skipet hadde like før kollidert med det norske lasteskipet DS «Imo» fra Sandefjord i det trange innseilingsområdet, the Narrows. Om lag  mennesker, de fleste canadiere, omkom ved eksplosjonen og rundt  mennesker ble skadet. Dette var til da den største menneskeskapte eksplosjon inntil den første atomprøvesprengningen i 1945 og den regnes fortsatt blant de største konvensjonelle eksplosjoner i verden.

Klokken 08.40 om morgenen var det franske lasteskipet SS «Mont-Blanc» fullastet med høyeksplosiver, ammunisjon og tønner med drivstoff på vei inn til havnen for å slå følge med en konvoi til Bordeaux i Frankrike. Der kolliderte det i omtrent én knops fart med DS «Imo», et norsk kornskip som var på vei ut fra havnen.

«Mont-Blanc» begynte å brenne 10 minutter etter kollisjonen og eksploderte om lag 25 minutter etter (nøyaktig klokkeslett for eksplosjonen var 09.04:35). Alle bygninger og strukturer nær eksplosjonsstedet ble ødelagt og eksplosjonen skapte en tsunami samt en trykkbølge som knakk trær, ødela bygninger og spredte restene av skipet i kilometers avstand.

Mannskapet i «Mont-Blanc» ble umiddelbart etter kollisjonen beordret i livbåtene, rodde vekk så hardt de kunne og berget dermed livet. Mannskapet på DS «Imo» trodde at franskmennene bare flyktet fra skipsbrannen, og led en fatal skjebne. Av en besetning på 39, ble kapteinen og fem besetningsmedlemmer på DS «Imo» drept i tillegg til losen.

Til slutt endte saken med skylddeling mellom de to skipene.

## Referanser


## Eksterne lenker
* 
* HalifaxExplosion.org
* The Maritime Museum of the Atlantic om eksplosjonen i Halifax, har en liste med 1&nbsp;950 ofre (engelsk)
* Fotografier fra minnestedet for dem som ikke ble identifisert (engelsk)
* The Boston Christmas Tree
* Halifax brannmuseum (engelsk)
* Om eksplosjonen i Halifax fra CBC med videoklipp (engelsk)
* https://www.sjohistorie.no/no/skip/14839/
* NRK EKKO: Verdens største eksplosjon: https://radio.nrk.no/serie/ekko/MDSP31004917/09-12-2017#t=57m22s
*  Podcastepisode om eksplosjonen i Halifax
Henrik Bjelke

**Henrik Bjelke** (født 13. januar 1615 på Elingård, Onsøy i Norge, død 16. mars 1683 i København) var en dansk-norsk offiser og embetsmann. I en periode var han øverstbefalende for den danske marinen. Han var sønn av kansler Jens Bjelke og bror til general Jørgen Bjelke og kansler Ove Bjelke.

Henrik Bjelke ble innskrevet på universitetet i Padova i 1633, men han fulgte etterhvert en militær karrierevei. Sin første tjeneste fikk han hos prins Frederik Hendrik av Nederlandene, hvor han ble hoffjunker i 1640. Den samme tittelen fikk han av kong Christian VI som i tillegg utnevnte ham til major, selv om han oppholdt seg mest i Oranien. I 1643 ble han lensherre for Båhus, Idd og Marker.

I februar 1644 vendte han tilbake til Danmark. Herfra ble han sendt hjem til Norge for å tjenestegjøre hos daværende statholder Hannibal Sehested. Han ble oberst og sjef for det Akershusiske regiment. Han kjempet mot svenskene i Torstenson-krigen. Efter fredsslutningen i 1645 dro han utenlands; blant annet til Holland hvor han gjorde tjeneste hos den danske sendemannen Corfitz Ulfeldt. Han vendte igjen tilbake til Danmark, ble lensherre («befalingsmand») på Island fra 1648 og ble dessuten slått til ridder. Han ble værende lensherre for Island til han døde.

Den militære karrieren skjøt fart da han i 1653 forlot hæren og i stedet ble sjøoffiser. Han hadde ulike overvåknings- og konvoioppgaver, og da Karl Gustav-krigene brøt ut i 1657 kom han snart i strid. Han ble da utnevnt til *viseriksadmiral* og deltok i flere slag og trefninger i Østersjøen. Krigen tok en pause etter Roskilde-freden, men blusset snart opp igjen. Bjelke opererte i Øresund og støttet hollenderne i slaget i Øresund.

I forlengelsen av sine militære karriere fikk han også politisk makt og ble utnevnt til riksråd i 1660 og assessor (medlem av høyesterett). Han støttet  Frederik IIIs innføring av eneveldet. I 1660 ble han president for admiralitetet, og i 1662 ble han udnevnt til riksadmiral, samt medlem av statskollegiet og høyesterett. Han var en lojal venn av Leonora Christina og Corfitz Ulfeldt, noe som muligens svekket hans stilling.  I den skånske krig førte han ingen kommando, men holdt en administrativ funksjon i København.

I 1679 fratrådte han admiralitetet på grunn av høy alder. 

Bjelkes sarkofag ble satt i Næsbyholm kirke og i kapellet er det også en minnetavle.

## Referanser


## Kilder
* Dansk biografisk leksikon, 1. udgave

## Litteratur
*Allan Tønnesen (redaktør), *Magtens be[[segl]]ing. [[enevoldsarveregjeringsakten|Enevoldsarveregeringsakterne]] af 1661 og 1662 underskrevet og beseglet af [[stand|stænderne]] i Danmark, Norge, Island og [[Færøyene|Færøerne]]*, Syddansk Universitetsforlag, Odense 2013, 583 s., ISBN 9788776746612.Med Henrik Bielkes våpensegl side 94
Vadims Vasiļevskis

**Vadims Vasiļevskis** (født 5. januar 1982 i Riga) er en latvisk friidrettsutøver og olympisk sølvvinner  i spydkast. Vasiļevskis' beste kast er på 90,73 meter, fra 22. juli 2007 i Tallinn, Estland, et resultat som plasserer han som nummer 10 på listen over tidenes lengste spydkastere.

Vasiļevskis' sølv under Sommer-OL 2004 overrasket mange, ettersom han var den yngste og minst kjente av Lavias tre deltakere. De to andre var Ēriks Rags og Voldemārs Lūsis. Med sitt kast på 84.95&nbsp;m satte han personlig rekord med to og en halv meter, da han knep OL-sølvet bak den norske gullvinneren Andreas Thorkildsen.

Under EM i friidrett 2006 i Göteborg ble han nummer fire.

## Årlig utvikling
* 600g
** 55,56&nbsp;m (1997)
** 69,40&nbsp;m (1998)
* 700g
** 60,65&nbsp;m (1998)
** 74,06&nbsp;m (1999)
* 800g
** 63,82&nbsp;m (1999)
** 73,07&nbsp;m (2000)
** 73,25&nbsp;m (2001)
** 81,92&nbsp;m (2002)
** 76,81&nbsp;m (2003)
** 84,95&nbsp;m (2004)
** 81,30&nbsp;m (2005)
** 90,43&nbsp;m (2006)
** 90,73&nbsp;m (2007)

## Referanser


## Eksterne lenker
*
Kapp Kanin

**Kapp Kanin** (russisk: Ка́нин Нос &ndash; *Kanin Nos*) er det nordligste punktet på Kaninhalvøya i Russland. Det ligger ytterst på et langt nes som stikker ut mot nordvest, mellom Barentshavet i nord og Kvitsjøen i sør. Grensen mellom de to havene regnes vanligvis å gå mellom Kapp Kanin i øst og Svjatoj Nos på Kolahalvøya i vest.

Kysten ved Kapp Kanin domineres av bratte klipper på 15–27 meters høyde, og det går sterke havstrømmer rundt neset. Klimaet er arktisk og vegetasjonen består hovedsakelig av tundra. På Kapp Kanin ligger et fyrtårn, en værstasjon, og et radiofyr for sjø- og luftfart. Det drives en del reindrift i området.

## Referanser
Svjatoj Nos

**Svjatoj Nos** (russisk: Святой Нос) er ei halvøy på Kolahalvøya i Russland, ca. 300 km øst for Murmansk. Mellom Svjatoj Nos og Kapp Kanin går grensen mellom Barentshavet og Kvitsjøen. Neset markerer også den østlige grensen for Murmankysten. Det ligger en meteorologisk stasjon og et fyrtårn på neset, og i nærheten også en militærbase. Navnet Svjatoj Nos betyr «det hellige nes».

Svjatoj Nos er i norrøne skrifter kalt *Vegestav* (eller *Ægistafr*), og ble på den tid regnet som Norges grense mot øst. I Historia Norvegiæ er *Vegistafr* grensemerket mellom Hålogaland og Bjarmeland.

## Geografi
Halvøya er 15 kilometer lang og rundt 3 kilometer bred, og stikker nordvestover fra kysten ut mot Barentshavet. Den har bratte sider mot havet, mens midten er et treløst platå med sparsom vegetasjon. Høyden er opp mot 180 meter over havet i sør, og blir gradvis lavere mot nord. Det er flere små innsjøer og bekker på halvøya. Tidligere lå det en landsby ytterst på halvøya, kalt Svjatonosskaja Sirena.

### Klima

## Historie
Europeiske kartografer markerte halvøya med navnet Svjatoj Nos fra 1500-tallet. Tidligere hadde den også blitt kalt Terskij Mys eller Terskij Nos.

Den russiske ambassadøren til Danmark, Grigorij Istoma, reiste langs kysten av Kolahalvøya i 1496. Han fortalte senere detaljene om denne reisen til ambassadøren til den tyske keiseren, Sigismund von Herberstein, som fortalte historien i sin reiseskildring *Rerum Moscoviticarum Commentarii* («Noter om fyrstedømmet Moskva») (1556): «Svjatoj Nos Er en enorm klippe som stikker ut i havet som en nese; under den synes en hule med en malstrøm, som hver sjette time svelger inn vann og med stor støy spyr denne avgrunnen tilbake. Noen sa at det var midten av havet, andre sa at det var Charybdis. Han sa at kraften i denne avgrunnen var så stor at den tiltrakk seg skip og andre gjenstander i nærheten, snurret dem rundt og svelget dem, og at de aldri hadde vært i større fare. For da avgrunnen brått og sterkt begynte å tiltrekke seg skipet de reiste på, slapp de så vidt unna med store vanskeligheter, ved å legge all sin kraft på årene.»

Pomorene har et ordtak: «Hvor enn fisken går vil den ikke passere Svjatoj Nos». Ifølge legenden var det ved neset store skipsormer som kunne gnage gjennom skroget på sluppene, men den hellige Varlaam av Keret, på reise fra Kola i en båt, forbannet ormene så de mistet sin kraft.

## Fyrtårn
Svjatonosskij fyrtårn er et aktivt fyrtårn nord på Svjatoj Nos. Det er et av de eldste aktive fyrtårn i Russland, og et maritimt kulturminne. Fyrtårnet er 22 meter høyt, ligger 94 meter over havet, og har en lysvidde på 35 kilometer. Det har vært i drift siden 6. november 1862.

## Referanser




## Eksterne lenker
* Cape Gallant (Svyatoy Nos) – Scylla of the Kola Peninsula
Austråttlunden landskapsvernområde

**Austråttlunden landskapsvernområde** er et landskapsvernområde på 715 dekar i Ørland kommune, Trøndelag. Området ble opprettet i 1975, og omfatter to områder: hagen ved Austråttborgen, og selve *Austråttlunden*. Lunden er et skogområde med spor av landskapstyper fra det *opprinnelige Ørland*, før åkerbruket ble dominerende. Lunden har også en historie som jaktområde og herregårdspark for Austråttborgen.

Den gamle og markerte **Austråtteika**, som ligger sentralt i et stikryss i området, ble fredet allerede i 1933 som *Austråt naturminne*. 

I tillegg til Austråttborgen ligger Austråttgården, Austrått fort og *Austrått golfklubb* i umiddelbar nærhet til lunden. 

## Referanser